cyanic-selkie/wikianc huggingface dataset:
Rengasmiekka
Esimerkkejä
Suomesta on löydetty 14 rengasmiekkaa. Vähänkyrön Mahlaistentöngältä (hauta 3) tunnetaan tyypin II rengasmiekka ja Kaarinan Ristimäeltä tyypin III miekka (Kansallismuseon rekisteritunnus KM 6913:222). Tyypin neljä rengasmiekkoja on kuusi, joista kaksi Euran Pappilamäestä (KM 2881 ja KM 11002:5), yksi Kalannin Uudeltakirkolta (Kalmumäki, KM 8242:85) ja yksi Isonkyrön Rinta-Ulvisesta.
Nicolas-Joseph Cugnot
Vuonna 1772 Ranskan kuningas Ludvig XV myönsi Cugnotille 600 livren eläkkeen tunnustuksena hänen innovatiivisistä töistään. Ranskan suuren vallankumouksen aikana vuonna 1789 se kuitenkin lakkautettiin ja Cugnot pakeni Brysseliin. Napoléon Bonaparte kutsui hänet takaisin ja palautti eläkkeen vähän ennen kun Cugnotin kuolemaa Pariisissa 2. lokakuuta 1804.
Eugène Nygrén
Nygrénin vanhemmat olivat asemapäällikkö Johan Wilhelm Nygrén (1843–1910) ja Vera Majewski (s. 1856). Hän oli naimisissa vuodesta 1899 Eufemia Elisabeth (Lissie) Liljanderin kanssa.
Fuckin’ Problems
”Fuckin' Problems” (muokattu versio myös nimillä ”F**kin' Problems” ja ”Problems”) on yhdysvaltalaisen hip hop -artisti ASAP Rockyn 24. lokakuuta 2012 julkaistu single, jolla ovat mukana myös rap-artistit Drake, 2 Chainz ja Kendrick Lamar. ”Fuckin' Problems” julkaistiin ASAP Rockyn Long. Live. ASAP -albumin toisena singlenä.
Juha Karvanen
Juha Karvanen -nimisiä henkilöitä ovat:
Thure Svedlin
Thure William Svedlin (20. helmikuuta 1891 Uusikaarlepyy – 30. syyskuuta 1959 Helsinki) oli suomalainen toimittaja, kirjailija, kustannusjohtaja ja itsenäisyysaktivisti.
Washington (DC)
Yhdysvaltain liittovaltion kaikkien kolmen valtiomahdin keskukset sijaitsevat Washingtonissa. Kaupungissa on 174 ulkomaiden suurlähetystöä, sekä Maailmanpankin, Kansainvälisen valuuttarahaston (IMF), Amerikan valtioiden järjestön (OAS), Amerikan kehityspankin (IDB), ja Amerikan terveysjärjestön (PAHO) päämajat. Washingtonissa ovat myös monen ammatti- ja etujärjestön keskustoimistot.
Strugi-Krasnyjen piiri
thumb|200px|Strugi Krasnyjen piirin sijainti Pihkovan alueen kartalla. Strugi-Krasnyjen piiri on paikallinen itsehallintoalue Pihkovan alueella Venäjällä. Alueen koillisosassa sijaitsevan piirin pinta-ala on 3 090 neliökilometriä. Vuonna 2010 siellä asui 13 466 henkeä.
Jukkolahti
Historia
Vuonna 1931 Jukkolahteen perustettiin kolhoosi, johon kuuluivat myös lähellä sijainneet Loskinniemen (ven. Loškin Navolok) ja Markkisensaaren (Markov Ostrov, Kilgamostrov) kylät. Suomalaiset kommunistit rakensivat 1930-luvun alussa lähistölle Tumpan asutuksen, joka autioitui vuosikymmenen lopun vainoissa. Jukkolahdessa vainojen kohteiksi joutui neljäkymmentä miestä, joista vain kaksi palasi 1950-luvulla takaisin. Toisen maailmansodan aikana suurin osa asukkaista evakuoitiin muualle Neuvostoliittoon ja suomalaiset miehittäjät siirsivät jäljelle jääneet Paateneen. Sodan jälkeen kolhoosi kärsi työvoiman puutteesta ja asukkaat alkoivat hakeutua metsätöihin. Vuonna 1947 Voijärven pohjoisrannalle perustettiin samanniminen metsätyöläisasutus ja vuonna 1953 Ahvenlammelle toinen. Jukkolahden asukkaat alkoivat siirtyä Ahvenlammelle ja paikallinen kolhoosi muutettiin Paatenen metsäteollisuuspiirin aputaloudeksi. Vuonna 1975 kylästä vietiin posti, kauppa ja sähkö, ja 1980-luvulla lakkautettiin koko aputalous.
Washington (DC)
Kysymys osavaltiostatuksesta
Väittelyä kaupungin muuttamisesta osavaltioksi on käyty pitkään. Yhdysvaltain perustuslaki määrää, että liittovaltion pääkaupungiksi muodostetaan enintään 10 neliömailin (n. 25 km2) kokoinen liittopiiri, joka ei kuulu mihinkään osavaltioon. Tällä pyrittiin siihen, ettei yhdelläkään osavaltiolla olisi valtaa liittovaltion asioissa. Aluksi kaupungin asukkaat saivat äänestää Marylandin ja Virginian asukkaina normaaliin tapaan, mutta nämä äänioikeudet vietiin vuonna 1801, kun kongressi muutti kaupunkiin. Osavaltioksi muuttamisen puolesta alettiin kampanjoida näkyvämmin 1960-luvulla osana kansalaisoikeusliikettä.
Teppo Turkki
Kirjallinen ura
Vuonna 2005 julkaistiin Turkilta kirja Kahdeksan pilven takaa - Japanin murros ja uusi nousu (Edita), joka kuvaa Japanissa tapahtuvaa laajaa yhteiskunnan, politiikan ja japanilaisten sosiaalisten suhteiden muutosta. Vuonna 2009 ilmestyi Turkin Korean niemimaan nykytilaa käsittelevä teos Tiikeriportti - Korean vimma voittaa maailma (Edita).
Jos mä oisin sä
Kappaleesta levytettiin myös Rähinä Remix, jossa olivat mukana niin ikään Rähinä Records -levy-yhtiölle levyttävät Uniikki, Redrama, Elastinen ja Illi. Remix julkaistiin ensimmäisen kerran Cheekin seuraavalla singlellä Mitä tänne jää.
Listamenestys
Päivitetty 16. syyskuuta 2009
Manuel Onwu
Manuel Onwu Villafranca (s. 11. tammikuuta 1988 Tudela, Navarra, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Osasunaa ja on pelipaikaltaan hyökkääjä.
Seurajoukkueura
Onwu pelasi kaudella 2006–2007 Tercera Divisiónin Tudelanossa. Seuraavaksi kaudeksi hän siirtyi Osasuna B:hen, josta hänet kuitenkin lainattiin kaudeksi 2007–2008 Iruñaan (36:ssa Tercera Divisiónin ottelussa 19 maalia) ja alkukaudeksi 2008–2009 Alziraan (neljässä Segunda División B:n ottelussa yksi maali). Onwu pelasi lainapestien jälkeen Osasuna B:ssä Segunda División B:tä, kunnes hänet nostettiin Osasunan edustusjoukkueeseen.
William Otterwell Brady
Brady sai 16. kesäkuuta 1956 nimityksen Saint Paulin koadjuuttoriarkkipiispaksi ja Selymbrian titulaariarkkipiispaksi. Hänestä tuli 11. lokakuuta 1956 Saint Paulin arkkipiispa, jona hän toimi, kunnes kuoli 62-vuotiaana virassa. Hänen seuraajakseen nimitettiin Leo Binz.
Forough Farrokhzad
Vuonna 1963 Unesco teki puolituntisen dokumentin UNESCO produced a thirty minutes movie about Farrokhzadista. Myös italialainen Bernardo Bertolucci teki hänestä 15 minuutin mittaisen haastatteluelokuvan.
Uuden Venäjän kuvernementti
Uuden Venäjä kuvernementin hajoamisen jälkeen
Uuden Venäjän kuvernementin hajoamisesta huolimatta Venäjän keisarikunnan Mustanmeren pohjoispuolisista alueista käytettiin ainakin joissain yhteyksissä myöhemminkin nimitystä ”Uusi-Venäjä”.
Särkijärvi (Paatene)
Kylä koostuu puutarhapalstojen ympäröimistä omakotitaloista. Lähistöltä on löydetty kivikautisia asuinpaikkoja.
Salminen Savonlinnassa
SALMINEN SAVONLINNASSA – Matin muotokuva Savonlinnan oopperajuhlien kehyksissä on suomalainen televisiodokumentti maailmanmaineeseen nousevasta oopperalaulajasta. Erkki Pohjanheimon käsikirjoittamassa ja ohjaamassa musiikkipitoisessa ohjelmassa Teija Sopanen haastattelee Matti Salmista. Tämä kertoo oopperatyöstään Münchenissä ja laulu-uransa alkuajoista, poikakuorossa laulamisesta ja iskelmälaulajan taipaleestaan. Silloin hän esiintyi nimellä Esa Pasa. Alun perin Matti Salminen oli puuseppä.
Savonlinnalaisessa kellariravintolassa kuvatussa jaksossa Matti Salmisen pöytäseurueessa oopperalaulajat Matti Heinikari, Martti Wallén, Kalevi Koskinen ja Heikki Toivanen vertailevat suomalaista ja saksalaista oopperamaailmaa ja työmahdollisuuksia. He keskustelevat myös suomalaisten opiskelijoitten sijoittumismahdollisuuksista ja apurahoista.
Triviaa
Kun ohjelma uusittiin Yle Teemalla 14.8.1984. Hannu-Ilari Lampila kirjoitti silloin Helsingin Sanomissa näin: ”Pohjanheimon mustavalkoisella ohjelmalla on jo melkoinen dokumenttiarvo. Matti Salmisesta on tullut tällä välin suurlaulaja. Sitä paitsi Salminen lauloi suurenmoisesti jo 1973.”…” Olavinlinnan mystiikkaa ei moni ollut osannut käyttää ennen Pohjanheimoa hyväkseen vastaavissa merkeissä. Kuvaus tuo ohjelmaan oman taiteellisen ulottuvuutensa: tietyt klassiset leikkausratkaisut antavat sille jopa tiettyä jännittävää patinaa, joka lisää muotokuvan nostalgista muistoarvoa.”
Fiat Palio
Fiat Palio I (1996–2016)
Malli sai ensimmäisen kasvojenkohotuksensa vuonna 2001, johon kuului uudelleenmuotoillut keula ja perä sekä uudistettu sisusta. Joillain markkinoilla saataville tuli Speedgear-niminen CVT-automaattivaihteisto. Etelä-Amerikassa tuli tarjolle Palio Adventure, joka oli Weekend-farmarimallista muokattu crossover-versio korotetulla maavaralla ja ”maasturimaisemmalla” ulkonäöllä.
Paul Joseph Swain
Paul Joseph Swain (s. 12. syyskuuta 1943 Newark, New York) on yhdysvaltalainen roomalaiskatolinen piispa. Hänestä tuli katolilainen 31. maaliskuuta 1983, ja hänet vihki papiksi Madisonin hiippakuntaan Cletus Francis O'Donnell 27. toukokuuta 1988. Hänet nimitettiin Sioux Fallsin piispaksi 31. elokuuta 2006. Hänet konsekroi 26. lokakuuta Harry Joseph Flynn, jota avustivat Robert James Carlson ja William Henry Bullock.
Etelä-Suomen Spanielikerho
Toiminta
Yhdistys järjestää Suomen Kennelliiton myöntämiä virallisia metsästys-, MEJÄ-, taipumus- ja tottelevaisuuskokeita sekä näihin valmistavia koulutuksia kuten metsästys- ja tottelevaisuuskoulutuksia. Muita koulutuksia ovat trimmauskurssit ja näyttelykoulutukset. Jäsenille järjestetään säännöllisesti yhteisiä tapahtumia ja luentoja. Yhdistys tekee yhteistyötä muiden yhdistysten kanssa avustaen näitä tapahtumien järjestämisessä. Yhdistyksellä on edustus Suomen Spanieliliiton ja Helsingin Seudun Kennelpiirin kokouksissa.
Maorin kieli
Maori (omakielinen nimi: te reo Māori ) on austronesialainen kieli, jota puhuvat äidinkielenään Uuden-Seelannin alkuperäisasukkaat, maorit. Maori kuuluu tahitilaisten kielten ryhmään. Sen läheisimpiä sukulaiskieliä ovat rarotonga ja tuamotu. Maorin kielellä on noin 100 000 äidinkielistä puhujaa, joista useimmat ovat kaksikielisiä, toisen kielen ollessa Uuden-Seelannin pääkieli englanti. Samaisesta syystä englannin kielen vaikutus maorin kieleen on varsin voimakas.
Historia
Polynesialaiset saapuivat Uuteen-Seelantiin 1300-luvulla. Maorin kieli kehittyi enimmäkseen eristyksissä aina 1800-luvulle saakka, jolloin eurooppalaiset siirtolaiset alkoivat muuttaa maahan. Aluksi monet eurooppalaiset pyrkivät opettelemaan maoria. Kun eurooppalaiset ja maorit allekirjoittivat Waitangin sopimuksen vuonna 1840, maori oli enemmistön kieli Uuden-Seelannissa. Kaksi vuotta myöhemmin perustettiin ensimmäinen maorinkielinen sanomalehti. 1850-luvulla maorista tuli vähemmistökieli ja vuonna 1880 sen käyttö maorien kouluissa kiellettiin. Toiseen maailmansotaan asti suurin osa maoreista puhui maoria äidinkielenään, sodan jälkeen alkaneen kaupungistumisen jälkeen kielen käyttö väheni.
Äänteet
Maorin useimmissa murteissa on kymmenen konsonanttia ja viisi vokaalia. Maorin äännejäsjestelmä on verrattain konservatiivinen ja lähellä keski-itäpolynesialaisen kantakielen äännerakennetta.
Voijärvi (Paatene)
Voijärvi on perustettu metsätyöläisten asutukseksi vuonna 1947. Neuvostoaikana se kuului Särkijärven kyläneuvostoon.
Maorin kieli
Kirjoitusjärjestelmä
Pitkien vokaalien merkitseminen pituusmerkillä (maoriksi tohutō) on vakiintunut yleiseen käyttöön vasta viime vuosikymmeninä. Aiemmin pituusmerkin asemesta saatettiin käyttää muita tarkkeita tai vokaalimerkin kahdennusta, eikä pitkiä vokaaleja aina merkitty ollenkaan. Waikato Tainui -heimo eli iwi käyttää kahdennettuja vokaaleja pitkien vokaalien merkitsemiseen, ja samaa periaatetta noudattavat kyseisellä alueella sijaitsevat Hamiltonin kaupunki ja Waikaton aluehallinto. Lisäksi eräiden järjestöjen ja organisaatioiden nimiin on vakiintunut kahdennetun vokaalin käyttö.
Klooriprofaami
Valmistus ja käyttö
Klooriprofaamia voidaan valmistaa m-kloorianiliinin ja isopropyyliklooriformiaatin välisellä reaktiolla.
Klooriprofaami on selektiivinen rikkaruohomyrkky, jota käytetään yksivuotisten rikkakasvien torjuntaan monilta viljelmiltä. Se on myös kasvien kasvua säätelevä aine, joka estää itämistä. Tämän vuoksi sitä käytetään perunoiden itämisen estämiseen varastoinnin aikana ja tämä on ainoa käyttökohde, johon klooriprofaami on hyväksytty Yhdysvalloissa.
I. W. Hasselblatt
Hasselblattin vanhemmat olivat hovioikeuden asessori Robert Hasselblatt ja Hernila Erika Hällström. Hän pääsi ylioppilaaksi 1883 ja suoritti oikeustutkinnon 1887 sekä sai varatuomarin arvon 1890.
Patagoniansypressi
Kuvaus
Lehdet kasvavat oksissa säteittäin kolmen kiehkuroina. Ne ovat pitkän suomumaisia, tylppäkärkisiä, jäykkiä ja kaarevia. Lehdillä on johteinen kantaosa sekä vapaa kärkiosa, joka on noin 3,5 millimetriä pitkä. Lehtien erityistuntomerkki ovat molemminpuoliset kaksi valkoista ilmarakojuovaa.
Levinneisyys ja elinympäristö
Patagoniansypressi muodostaa harvoin puhtaan yksilajisia metsiä. Sen seuralaislajistoon kuuluu muita havupuita, kuten ristisypressi (Pilgerodendron uviferum), pilvipodokarpus (Podocarpus nubigenus) ja prinssinkuusi (Saxegothaea conspicua) sekä koppisiemenisiä puita kuten kanelo (Drimys winteri), tummaetelänpyökki (Nothofagus dombeyi) ja eukryfialaji Eucryphia cordifolia.
Página/12
Página/12 on Argentiinassa Buenos Airesissa ilmestyvä 1987 perustettu sanomalehti. Lehti on vasemmalle suuntautunut, ja sen lukijakunta on älymystöä. Lehden perustivat toimittaja Jorge Lanata, kirjailija Osvaldo Soriano ja tutkiva journalisti Horacio Verbitsky. Lehden omisti äärivasemmistolaisen ERP:n jäsen Fernando Sokolowicz, kunnes lehti joutui taloudellisiin vaikeuksiin ja sen pelasti 1994 Grupo Clarín.
Rhodophiala
Rhodophiala on narsissikasveihin kuuluvien sipulikasvien suku. Siihen kuuluu noin 30 jäsentä, jotka elävät luonnonvaraisina Etelä-Amerikassa, lähinnä Argentiinassa ja Chilessä. Kasvilla on liljamainen kukka lehdettömän varren päässä ja sipulista lähtevät kapeat lehdet. Monia niistä viljellään koristekasveina.
Tiheys
Tiheys on suure/määrä, joka ilmaisee kappaleen massan suhteessa sen tilavuuteen. Sen tunnus on ρ. Tietyn lämpötilan ja paineen vallitessa tiheys on kullekin aineelle ominainen vakio.
Ideaalikaasun tiheys
Lämpölaajenemisen vuoksi samankin aineen tiheys riippuu lämpötilasta. Kiinteillä aineilla ja nesteillä lämpölaajeneminen on kuitenkin melko vähäistä, mutta kaasuilla paljon suurempaa, jota paitsi niiden tiheys riippuu myös paineesta. Ideaalikaasun tiheys (ρ) riippuu sen moolimassasta (M), absoluuttisesta lämpötilasta (T) ja paineesta (p) seuraavasti:
Alkuaineiden tiheyksiä
Tiheydet on ilmoitettu 20 °C:ssa ja 101,325 kPa:n paineessa.
Oscar Geffertin murha
Oscar Geffert
Fredrik Oscar Geffert syntyi Porissa 21. marraskuuta 1863. Geffert opiskeli neljä vuotta Porin yläalkeiskoulussa ja aloitti vuonna 1890 Turun kauppakoulun. Valmistuttuaan hän työskenteli aluksi Porissa Reposaaren höyrysahan konttoristina, josta siirtyi pian A. Ahlström Oy:n palvelukseen. Viimeiset toistakymmentä vuotta ennen kuolemaansa Geffert toimi Pölläkkälässä Ahlströmin Suursaaren sahan hoitajana.
Taustaa
Ahlströmin ja Mäkelän piti alun perin matkustaa Suursaaren sahalta Räisälään yhtiön laivalla jo maanantai-iltana, mutta jostain syystä ajankohtaa siirrettiin tiistaiaamuksi. Samalla matka päätettiin tehdä hevoskyydillä Vuosalmen kylän lauttarannasta, jonne miehet muutaman kilometrin päässä sijainneelta sahalta kuljetti yhtiön oma höyrylaiva. Matkanteko Vuosalmesta alkoi puoli kahdeksalta tiistaiaamuna. Ahlströmin, Mäkelän ja Geffertin lisäksi mukana olivat yhtiön metsäkasööri W. Snäll sekä ajuri Otto Tiirikainen. Ahlström ja Geffert matkustivat Tiirikaisen kuljettamissa nelipyöräisissä kärryissä, Snällin ja Mäkelän seuratessa omilla rattaillaan.
Riley O’Neill
Seurajoukkueura
Tammikuussa 2011 O’Neill siirtyi Suomen Veikkausliigan Myllykosken Palloon. Hän oli kauden alun sivussa nivustyrän vuoksi ja debytoi liigassa vasta kesäkuussa. Kolmannessa ottelussaan 19. kesäkuuta Jaroa vastaan hän teki hattutempun muutamassa minuutissa päästyään vaihdosta kentälle ottelun lopulla. Kaikkiaan hän pelasi MYPAssa kahden kauden aikana 53 ottelussa ja teki 12 maalia.
Kesäyö (täsmennyssivu)
Kesäyö voi tarkoittaa kesäisten öiden lisäksi ainakin seuraavia:
Yhdysvaltain liittovaltion poliisi
Historiaa
Liittovaltion syyttäjä Charles Joseph Bonaparte perusti FBI:n alun perin nimellä Bureau of Investigation 26. heinäkuuta 1908. Nykyisen nimensä virasto sai vuonna 1935. Alkaessaan toimia J. Edgar Hooverin alaisuudessa vuodesta 1924 alkaen FBI laajeni huomattavasti. Se alkoi vuonna 1932 julkaista tiedotuslehteään Fugitives Wanted by the Police, jonka nimeksi vuonna 1950 tuli Ten Most Wanted Fugitives. Viraston tekninen laboratorio perustettiin vuonna 1932 teknistä rikostutkintaa varten. Hoover perusti vuonna 1935 kansallisen akatemian, jossa koulutettiin erikoisagentteja. Hooveria arvosteltiin siitä, että hän käytti huomattavan osan ajastaan poliittisten aktivistien tutkintaan.
Liisa Tomberg
Elämä
Tomberg syntyi talonpojan perheeseen Inkerinmaalla Inkeren pitäjän Voiskorovan kylässä. Vuonna 1931 hän valmistui agronomiksi Seuloskoin maatalouskoulusta ja työskenteli sen jälkeen lyhyen aikaa Rääpyvän pitäjän Trud-kolhoosissa. Elokuussa 1932 näyttelemistä jo lapsesta saakka harrastanut Tomberg kutsuttiin Leningradssa pari vuotta aikaisemmin toimintansa aloittaneeseen Suomalaisen teatteriin ja samalla hän aloitti myös opinnot Leningradin teatteri-instituutissa. Tombergin ensimmäinen rooli Leningradin suomalaisen teatterin näyttämöllä oli Eevan osa Aleksis Kiven näytelmässä Kihlaus.
Off Records
Off Records käynnisti toiminnan uudestaan vuonna 2020 julkaisemalla Mustasuo-yhtyeen ensimmäisen albumin Katharis ja Aivolävistys-yhtyeen uuden singlen.
Arthur Broberg
Broberg oli Tidning för Finlands handel och industri-lehden vastaavana toimittajana ja vuodesta 1906 alkaen Mercator-lehden toimittajana. Hän julkaisi myös runoja nimimerkillä  —r—r—g Finsk Tidskrift-aikakauslehdessä.
Määrin kieli
Erot Böömin murteeseen
Määristä puuttuu böömiläisiin murteisiin verrattuna yksi vokaali [ɪ]. Määrin kielen vokaalit havainnollistettu alla. Kaikki määrin vokaalit voivat esiintyä sekä pitkinä että lyhyinä. Pitkän [i]:n sijaan Böömin muteissa sen sijaan kyseinen vokaali on puolipitkä [iˑ]. Lähde:
Shams-i Tabrizi
270px|right|thumb|Shams-i Tabrizin hauta [[Khoyssa.]]
Federico Scoppa
Maaliskuussa 2011 Scoppa teki kolmivuotisen sopimuksen Veikkausliigassa pelaavan FC Interin kanssa. Scoppa debytoi Veikkausliigassa 12. toukokuuta 2011 Helsingin Jalkapalloklubia vastaan, kun hän pääsi vaihdosta sisään Mika Mäkitalon tilalle.
Seppo Bruun
1980-luvun lopulla Seppo Bruun juonsi Kosti Kotirannan kanssa Yleisradiossa lasten puhelintoivekonsertteja ja päätyi sitä kautta perusteilla olleen Radiomafia-kanavan suunnittelu- ja toimitustyöhön.
Patrick Anthony Ludden
Patrick Anthony Ludden (4. helmikuuta 1836 Breaffy – 6. elokuuta 1912) oli irlantilaissyntyinen yhdysvaltalainen roomalaiskatolinen piispa. Hänet vihittiin papiksi Albanyn hiippakuntaan 21. toukokuuta 1865 ja nimitettiin Syracusen hiippakunnan johtoon 14. joulukuuta 1886. Piispaksi vihkiminen seurasi 1. toukokuuta 1887. Pääkonsekraattorina toimi Michael Augustine Corrigan, jota avustivat Bernard Joseph John McQuaid ja Francis McNeirny.
Volkert van der Graaf
Van der Graaf ampui Fortuynin Hilversumissa tämän poistuttua studiosta, jossa häntä oli haastatellut murhan todistajaksi joutunut toimittaja Ruud de Wild. Van der Graaf tunnusti teon ja kertoi syyksi sen, että koki oikeistopopulistina tunnetun Fortuynin kasvavaksi yhteiskunnalliseksi uhaksi. Hän myös väitti yrittäneensä suojella Alankomaiden muslimeja vainolta. Van der Graafin kotoa löydettiin etsinnöissä rikkihappoa sekä kalsiumkloraatin ja sokerin sekoitusta. Van der Graaf toimi syyntakeisena ja oli harkinnut tekoaan mutta pohti kuitenkin jälkikäteen, oliko hänen tekonsa oikeutettu. Vankilassa hän on toiminut lainopillisena neuvonantajana muille vangeille.
G. W. Sundmans
Gustaf Wilhelm Sundman kohosi ajan mittaan Helsingin johtomiesten joukkoon ja osallistui vahvasti muun muassa sataman kehittämiseen. Hänen kuoltuaan talo oli pitkään Sundmanin perikunnan hallussa ja siirtyi vuonna 1861 hänen pojalleen, varakkaalle kauppaneuvos Carl Wilhelm Ignatius Sundmanille. Myöhemmin talo oli pitkään Victor Ekin ja tämän perikunnan omistuksessa ja toimi myös Oy Victor Ek Ab:n toimitiloina. Ravintolatoiminta alkoi rakennuksessa vuosina 1988–1989 tehdyn peruskorjauksen jälkeen. Ravintolan kunnostuksen suunnitteli sisustusarkkitehti Tuula Hägerström. Hän sanoi halunneensa ravintolaan "suomenruotsalaista rentouden ja hienouden yhdistelmää", jossa on hienoutta ja korrektia käytöstä yhdistettynä luontevuuteen.
Willy Boly
Willy Boly (s. 3. helmikuuta 1991 Melun, Ranska) on ranskalais-norsunluurannikkolainen jalkapalloilija. Pelipaikaltaan hän on keskuspuolustaja. Boly edustaa Englannin Valioliigassa pelaavaa Nottingham Forestia.
Take (1919)
Valmistus
Alus tilattiin Kawasakin Koben telakalta. Sen köli laskettiin 2. joulukuuta 1918 ja alus laskettiin vesille 26. elokuuta 1919. Alus otettiin palvelukseen vielä saman vuoden lopulla 25. joulukuuta.
Seksi vie ja taksi tuo
Single nousi Suomen virallisen singlelistan sijalle 9.
Matti Salmelainen
Ammatiltaan Salmelainen oli putkiasentaja.
Sulo Salo
Salo pelasi myös jääkiekkoa HJK:ssa, jossa hän voitti muun muassa Suomen mestaruuden 1937.
Joku (sarjakuvahahmo)
Muissa medioissa
thumb|Joku vuoden 2003 Turtles-sarjassa.
Inferno (vuoden 2016 elokuva)
Juoni
Robert Langdon herää firenzeläisessä sairaalassa muistinsa menettäneenä. Seurakseen Robert saa hoitavan lääkärinsä Sienna Brooksin.
Lasse Salo
Ura
Laitahyökkääjänä jalkapalloa pelannut Salo aloitti uransa Työväen Urheiluliiton mestaruussarjassa pelanneessa Helsingin Ponnistuksessa, josta hän siirtyi Helsingin Tovereihin vuonna 1938. Salo pelasi kolmen mestaruussarjakauden aikana 27 ottelua, joissa hän teki 12 maalia. Sotavuosein jälkeen Salo edusti vielä Suomensarjassa pelannutta Kallion Palloseuraa 1945–1950. Suomensarjassa hän viimeisteli 54 maalia seitsemässä kaudessa.
Kongonparatiisimonarkki
Kongonparatiisimonarkki (Terpsiphone bedfordi) on monarkkien heimoon kuuluva varpuslintu.
Hohkasammal
Hohkasammal (Leucobryum glaucum, (Hedw.) Ångstr.) on hohkasammalten (Leucobryum) sukuun ja heimoon (Leucobryaceae) kuuluva lehtisammallaji. thumb|left| Hohkasammal on pystykasvuinen, tanakkaversoinen ja kasvaa kahdesta kahdeksaan senttimetriä korkeaksi. Sen versoista muodostuu hyvin tiheitä patjamaisia kasvustoja. Hohkasammalen lehdissä on onttoja vettä varastoivia soluja. Lajia esiintyy Suomessa Ahvenanmaalla, Etelä-Suomessa, Etelä- ja Pohjois-Hämeessä. Se on yleinen lounaassa.
Fables of Faubus
Fables of Faubus on Charles Mingusin säveltämä jazzkappale. Se julkaistiin vuonna 1959 Mingus Ah Um -albumin seitsemäntenä kappaleena. Mingus kirjoitti kappaleen vastustukseksi Arkansasin kuvernöörille Orval Faubusille, joka yritti estää yhdeksän mustaihoisen teini-ikäisen opiskelun Little Rock Central High Schoolissa vuonna 1957.
Uusi tasavalta
Kirjat
Romaanissa Aftermath kerrotaan Uuden tasavallan muodostumisesta sekä sen taistelusta Imperiumin jäljelle jääneitä joukkoja vastaan. Osa Imperiumin joukoista kävi taistelua Uutta tasavaltaa vastaan, muiden vetäytyessä Ulkokehän planeetoille sekä galaksin tuntemattomille lohkoille. Imperiumin joukot yrittivät vallata haltuunsa ennestään tuntemattomia planeettoja, mitä Uusi tasavalta yritti sabotoida propagandan avulla.
The Force Awakensin kuvasanakirjan mukaan senaatin ensimmäisiä päätöksiä olivat aseistariisuntalaki, jolla Uuden tasavallan armeija muutettiin pelkäksi rauhanturvajärjestöksi, sekä aselepo Imperiumin jäljellä olevien upseerien kanssa. Leia Organa oli harvoja, jotka eivät uskoneet Imperiumin aikovan pitää lupauksia. Elokuvan tapahtumien aikaan suurin osa senaatista ei uskonut Imperiumin jäänteiden rikkoneen aseleposopimuksen asettamia säädöksiä. Lisäksi kanslerina toimiva tarsunt-rodun edustaja Lanever Villecham piti uusien kauppareittien solmimista tärkeämpänä. Osa senaattoreista oli kuitenkin alusta asti ottanut varoitukset ritarikunnasta vakavasti ja näin Vastarinta oli epävirallisesti saanut senaatin tuen.
Ice Ages
Ice Ages on itävaltalaisen Richard Ledererin (Summoning) sooloprojekti. Sen tunnuksenomainen piirre on kappaleiden kolkkous ja synkät sanoitukset. Ice Ages on julkaissut viisi täyspitkää albumia.
Soni Ali Ber
Kuntaan kuuluu 13 kylää. Sen keskuskylä Forgho Songhoï sijaitsee 25 kilometriä Gaosta pohjoiseen. Asukkaat ovat etupäässä songhaita. Lisäksi on fulbeja ja tuaregeja. Vallitseva uskonto on islam.
Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi ja durra. Kotieläimiä ovat naudat, lampaat, vuohet ja aasit. Lisäksi harjoitetaan kalastusta, keräilyä, kaupankäyntiä ja käsityöammatteja.
Pasi Kouvalainen
Ura
Kouvalainen palasi kaudeksi 2016–2017 vuoden mittaisella sopimuksella Hokkiin, jota valmentaa hänelle KalPasta tuttu Jari Laukkanen. Kaudeksi 2017–2018 Kouvalainen palasi vuoden mittaisella sopimuksella hänen junioriuraltaan tuttuun Iisalmen Peli-Karhuihin pelaamaan Mestistä. Kaudeksi 2018–2019 hän siirtyi jatkamaan Mestis-uraansa vuoden mittaisella sopimuksella Heinolan Peliittoihin. Kouvalainen nimettiin joukkueen varakapteeniksi. Hän voitti joukkueen sisäisen piste- ja maalipörssin tehoilla 13+14=27. Mestiskarsinnoissa Kouvalainen oli Peliittojen paras pistemies ja syöttäjä tehoilla 1+5=6. Hän pelasi kauden aikana myös yhden ottelun lainalla SM-liigajoukkue Pelicansissa tehden yhden syöttöpisteen. Kaudeksi 2019–2020 Kouvalainen nimettiin Peliittojen kapteeniksi. Hän pelasi kauden aikana myös neljä SM-liigaottelua Pelicansissa tehden yhden syöttöpisteen.
Kaudeksi 2020–2021 Kouvalainen palasi vuoden mittaisella sopimuksella IPK:hon. Hänet nimettiin joukkueen varakapteeniksi. Kouvalainen voitti kauden päätteeksi Mestis-pronssia.
Costești (Hunedoara)
Costești on kylä Hunedoaran piirikunnassa, Transilvaniassa, Romaniassa lähellä Orăștien kaupunkia. Alueella sijaitsee arkeologisesti merkittävän daakialaisen linnoituksen rauniot, jotka ovat yksi Orăștie-vuorten kuudesta antiikin aikaisesta linnoituksesta.
Xi’anin välikohtaus
Välikohtaus
Kun Tšiang Kai-šek 12. joulukuuta 1936 saapui Zhangin ja Yangin päämajaan Xi’aniin valmistellakseen uutta hyökkäystä, Zhangin sotilaat vangitsivat hänet. Yangin joukot puolestaan vangitsivat muut Tšiang Kai-šekin saattueeseen kuuluneet korkeat upseerit. Vangitsijat vaativat sisällissodan keskeyttämistä, yhteisrintaman muodostamista kommunistien kanssa ja Kuomintangin johtaman hallituksen kokoamista uudelleen. Tšiang Kai-šekin sieppaus järkytti kiinalaisia ja pelättiin että sieppaajat surmaisivat hänet. Kiinan kommunistisen puolueen ja sitä tukeneen Neuvostoliiton johto pelkäsi tämän estävän yhteisrintaman muodostamisen. Niinpä Neuvostoliitto vaati Tšiang Kai-šekin vapauttamista ja kommunistinen puolue lähetti Zhou Enlain johtaman valtuuskunnan Xi’aniin neuvottelemaan yhteistyöstä. Kun Tšiang Kai-šek oli suullisesti ilmoittanut suostuvansa vangitsijoiden vaatimuksiin, Zhang vapautti hänet 25. joulukuuta.
Kaksivaihevirta
Kolmivaihevirta vaatii vähemmän johdinmassaa samalle jännitteelle ja yleiselle virran määrälle verrattuna samalla kapasiteetilla varustettuun kaksivaiheiseen nelijohtimiseen virtapiiriin.
Chase Tower (Milwaukee)
Brookfield Asset Management -yhtiö osti vuonna 2006 rakennuksen Marine Bankilta 34 miljoonalla dollarilla.
Upseerikoulutuksen historia Suomessa
Haapaniemen kadettikoulu (1779–1819)
Haapaniemen kadettikoulun pääsyvaatimukset vuonna 1783
Suomen Kadettikoulu (1821–1903)
pienoiskuva|Suomen Kadettikoulun päärakennus Haminassa, nykyinen [[Reserviupseerikoulu.]] Haapaniemen Kenttämittauskoulun (myös nimityksenä Haapaniemen suomalainen topografikoulu) oppilaat ja opettajat siirrettiin 1819 Haminaan, jossa 5. maaliskuuta 1821 perustettiin Suomen Kadettikoulu (Haminan kadettikoulu).
Sotakorkeakoulu (1923–1992)
pienoiskuva|Sotakorkeakoulun rakennus Helsingin Kruununhaassa. Varsinaisen sotakorkeakoulun perustaminen sai uutta vauhtia, kun puolustusrevisionikomitea esitti huhtikuussa 1924 voimakkaan kannanoton korkeamman sotilaskoulutuksen järjestämisen puolesta. Vetoomus johti siihen, että valtioneuvosto antoi lähes välittömästi esityksen väliaikaisen sotakorkeakoulun perustamisesta. Sotakorkeakoulu aloitti toimintansa Helsingissä 3. marraskuuta 1924 entisessä Uudenmaan Tarkka-ampujapataljoonan kasarmissa Liisankatu 1:ssä. Koulun johtajaksi määrättiin eversti Aarne Sihvo, joka kuitenkin oli itse opiskelemassa Italian sotakorkeakoulussa. Koulun vt. johtajana toimi näin ollen aluksi kenraalimajuri Nenonen apulaisenaan yleisesikuntamajuri Martola. Koulun vakinaiset opettajat olivat muuten aluksi kaikki ulkomaalaisia: Ruotsista, Italiasta, Ranskasta ja Isosta-Britanniasta.
Luettelo pikkuplaneetoista: 232001–233000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen 232001:stä ja päättyen 233000:een. Kokonaisen luettelon löytää katsomalla Luettelo pikkuplaneetoista.
Nina Garcia
thumb|Garcia vuonna 2012 Ninotchka "Nina" Garcia (s. 3. toukokuuta 1965, Barranquilla, Kolumbia) on toimittaja, kirjailija ja televisiokasvo. Hän on työskennellyt muotitoimittajana Elle-muotilehdessä ja siirtyi 2.9.2008 alkaen Marie Claireen. Hän toimii tuomarina Muodin huipulle -sarjassa.
Olle Spring
Paitsi omalla nimellään, Spring on kirjoittanut myös nimimerkillä Kosack. Vuonna 1979 julkaistiin hänen, Ralf Norrmanin (nimimerkki R-man) ja Bo Stenströmin (nimimerkki Sofflockes) pakinakokoelma nimeltä Treskalldigt. Springille myönnettiin vuonna 2006 lehdistöneuvoksen arvonimi vuosi sen jälkeen, kun hän jäi eläkkeelle Västra Nylandista.
Paris (rap-artisti)
Paris, oikealta nimeltään Oscar Jackson, Jr. (s. 29. lokakuuta 1967), on yhdysvaltalainen rap-artisti San Franciscosta, joka tunnetaan myös nimillä P-Dog sekä The Black Panther of Hip Hop. Hänet tunnetaan erityisesti radikaaleista poliittisista sanoituksistaan.
Gounzoureye
Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi, durra ja lehmänpapu. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, kaupankäyntiä ja käsityöammatteja.
Galapagosinhiirihaukka
Levinneisyys ja elinympäristö
Galapagosinhiirihaukka on Ecuadoriin kuuluvien Galápagossaarten endeeminen laji. Sitä tavattiin aiemmin lähes kaikilla saarilla, mutta se on nyttemmin hävinnyt viideltä saarelta ja vähentynyt huomattavasti monilla muillakin. Sen nykyisiä asuinsaaria ovat Fernandina, Santiago, Española, Isabela, Pinta, Marchena, Pinzón ja Santa Fe. Lajin levinneisyysalue kattaa 5 700 km² laajuisen alueen. Kannan kooksi arvioidaan 400–500 aikuista ja 300–400 nuorta yksilöä. Pesiviä pareja on noin 150.
Pekka Mykkänen
Pekka Mykkänen on suomalainen toimittaja. Hän on työskennellyt Helsingin Sanomissa vuodesta 1995 lähtien ja toiminut muun muassa sunnuntai-, talous- ja ulkomaantoimituksissa. Mykkänen oli lehden kirjeenvaihtaja Kiinassa ja Aasiassa vuosina 1998–2003 ja hänelle myönnettiin SARS-uutisoinnistaan Suuri journalistipalkinto vuonna 2003. Hän oli kirjeenvaihtajana Yhdysvalloissa 2006–2010 ja Brysselissä 2016-2018. Mykkänen on julkaissut useita kirjoja kokemuksistaan kirjeenvaihtajana.
J. Holopainen
Nuoruus
Frans Hjalmar Holopainen syntyi 21. marraskuuta 1889 Kuopiossa. Hänen vanhempansa olivat vaakamestari Johan Holopainen ja Karoliina Loviisa Hyrk. Valmistuttuaan farmaseutiksi vuonna 1911, Holopainen harjoitti muutaman vuoden kasvitieteellisiä opintoja Tartossa ennen valmistumistaan proviisoriksi marraskuussa 1917. Hän oli täydentänyt opintojaan myös muissa Itämeren maissa sekä Venäjällä ennen työskentelyään Mikkelin Uudessa Apteekissa.
Hans Krieger
Elämä ja ura
Hans Krieger opiskeli kemiaa Kölnin yliopistossa ja valmistui sieltä maisteriksi 1955. Sen jälkeen hän aloitti jatko-opinnot ja väitöskirjan tekemisen professori Kurt Adlerin ohjauksessa. Krieger väitteli tohtoriksi 1958.
Mărăști (1920)
Palvelus
Alus oli ensimmäisen maailmansodan lopun Italian kuninkaallisessa laivastossa nimellä RN Sparviero. Alus palautettiin sodan päätyttyä Romanian kuninkaalliselle laivastolle, ja se saapui sisaraluksensa kanssa Constanțaan 1. heinäkuuta 1920.
Finn Express 741
Käytettävyys
Finn Express on toimiva retkivene, jossa on makuupaikat viidelle. Maston alla olevassa alumiinitolpassa on kiinni pöytälevy, jonka saa laskettua osaksi keulan nukkumatilaa.
Finn Express yhdistys
Vuonna 1982 perustettu FE-Purjehtijat ry järjesti alkuvuosina luokkakilpailuja kaikille FE-malleille. Lisäksi yhdistys järjesti muun muassa tapaamisia eri satamissa. Yhdistys on myös julkaissut jäsenlehteä, jonka numerossa 1/1983 kerrotaan uudesta FE64-mallista sekä Ron Hollandin kommenteista ensimmäisen koepurjehduksen jälkeen. Lehti on luettavissa ilmaiseksi yhdistyksen sivuilla.
Alexander Edler
Pohjois-Amerikka
Heinäkuussa 2022 Edler teki Kingsin kanssa yksivuotisen ja 750 000 dollarin arvoisen jatkosopimuksen.
Itäkeskuksen peruskoulu
Historia
Vuodesta 1992 lähtien kielikoulun toiminta siirtyi vähitellen Olavinlinnanpolulle, jossa koko koulu toimii nyt yhtenäisenä peruskouluna.
KNM Freia (1828)
KNM Freia oli Norjan laivaston 41-tykkinen fregatti.
Hallintolupa
Hallintolupa on viranomaisen päätös, jolla sallitaan muuten kielletty tai rajoitettu toiminta tai menettely. Se on usein rinnastettavissa hallintopäätökseen. Luvan yleisin tarkoitus on toiminnan valvonta. Tällaisia ovat esimerkiksi huvi- ja elinkeinoluvat. Ohjaavien lupien tavoite on vaikuttaa etukäteen toiminnan laajuuteen ja sisältöön. Tällaisia ovat maatalousmaan hankintaluvat, tuontia valvovat tuontilisenssit ja ympäristöluvat. Lääkkeen myyntilupa tai rakennuslupa toteuttavat sekä valvontaan että ohjaukseen pyrkiviä päämääriä. Lääkärintoimen harjoittamisen sallivan luvan pääasiallinen tarkoitus on legitimaatio. Samantyyppinen hyväksymispäätös on tilintarkastajien auktorisointi. Rakennuksen käyttöönotto ja ajoneuvon tai laitteen käyttö edellyttää myönteistä tarkastuspäätöstä eli esimerkiksi katsastusta tai tyyppihyväksyntää. Rakentamisen salliva poikkeuslupa on nimestään huolimatta hallintolupa.
Thomas Ziegler
Ura
Ziegler siirtyi seuraavaksi kaudeksi pelaamaan Pohjois-Amerikkaan, mutta pelasi kauden aikana suurimmaksi osaksi Tampa Bayn farmijoukkue Detroit Vipersissa. Seuraavalla kaudella (2001–2002) Ziegler pelasi vain kolme peliä AHL:ssä, jonka jälkeen hän palasi takaisin Sveitsiin, jossa liittyi SC Bernin joukkueeseen. Bern voitti Sveitsin mestaruuden vuosina 2004 ja 2010. Ziegler pelasi Bernissä yhteensä yhdeksän kautta, kunnes siirtyi kaudeksi 2010–2011 ZSC Lionsiin, jossa lopetti uransa keväällä 2012.
Nan Bostick
Historioitsija ja kirjailija
Bostick oli laajalti perehtynyt ragtime-musiikin historiaan. Hän oli tunnustettu asiantuntija Detroitin alueen ragtime-musiikin historian ja varsinkin niin kutsutun intiaani intermezzo -tyyppisen ragtime-musiikin alalajin tuntijana. Kyseistä musiikkityyppiä edustaa esimerkiksi Nanin isoenon Charles Danielsin vuonna 1901 säveltämä hittikappale Hiawatha. Viimeisinä vuosinaan Bostick yritti löytää tietoa 1900-luvun alkuvuosina ragtime-musiikkia säveltäneistä naissäveltäjistä ja näiden elämästä. Varhaiset naissäveltäjät olivat enimmäkseen vaipuneet unholaan ragtime-musiikin suosion laannuttua 1910-luvun jälkeen. Bostick otti asiakseen tuoda päivänvaloon uutta tietoa näistä säveltäjistä. Löydöksistään hän julkaisi vuonna 2002 yhdessä Nora Hulsen kanssa teoksen Ragtime's Women Composers: An Annotated Lexicon.
Nan Bostick kuoli keuhkosyöpään 26. maaliskuuta 2012. Hänen miniänsä, Lisa Exbergerin, mukaan Bostick oli sairastanut syöpää jo pidempään. Viimeiseen vaiheeseensa sairaus oli edennyt vuoden 2011 aikana. Bostick siunattiin 28. huhtikuuta 2012 Menlo Parkin First Baptist-kirkossa.
Tähtien sota -videopelit
Joulukuussa 2003 kauppoihin ilmestyi Windowsille Star Wars Galaxies, joka on moninpelattava verkkoroolipeli. Pelissä pelaaja pääsi pelaamaan yllättävän laajaan Tähtien sota -galaksiin, joka sisälsi 12 planeettaa ja 13 tähtivyöhykettä. Pelille julkaistiin kolme laajennusosaa: Jump to Lightspeed vuonna 2004, Rage of the Wookiees vuonna 2005 ja Trials of Obi-Wan samana vuonna. Joulukuussa 2004 julkaistiin maailmalla parhaiten myynyt Tähtien sota -peli Star Wars: Battlefront. Se ilmestyi Windowsille, PlayStation 2:lle, Xboxille ja Nintendo GameCubelle. Vuonna 2005 on julkaistu jopa platinaa myyneen Tähtien sota -pelin jatko-osa Star Wars: Battlefront II. Battlefront II julkaistiin PlayStation 2:lle, Xboxille, Windowsille, GameCubelle, ensimmäistä kertaa PlayStation Portablelle ja jopa matkapuhelimille. Vuonna 2007 ilmestynyt Star Wars: Battlefront: Renegade Squadron julkaistiin vain PSP:lle. Siinä pelaaja pystyi tekemään omia hahmoja.
Dean Potter
Potter kuoli 16. toukokuuta 2015 Yosemiten kansallispuistossa sattuneessa basehyppyonnettomuudessa, jossa kuoli myös hänen hyvä ystävänsä Graham Hunt. Kaksikko hyppäsi liitopuvuissaan Taft Pointin näköalapaikalta, ja he epäonnistuivat yrityksessään laskeutua eräälle kallion tasanteelle. Miesten ruumiit paikannettiin seuraavan päivän aamuna helikopterin avulla. Kummankaan laskuvarjoja ei ollut käytetty, mikä viittaisi siihen, että molemmat kuolivat jo törmätessään kallion seinämään.
Laura Flessel
Urheilu-ura
Flessel-Colovic muutti Guadeloupesta Ranskaan vuonna 1990 saadakseen parempia harjoitusvastustajia. Ensimmäisenä Ranskan-vuotenaan hän voitti maan juniorimestaruuden. Olympiamitalien lisäksi hän on voittanut myös henkilökohtaisen maailmanmestaruuden vuosina 1998 ja 1999.
Lindesnes Trekkspillklubb
Lindesnes Trekkspillklubb on norjalainen harmonikkakerho. Se on tullut tunnetuksi kansanomaisesta tyylistään ja lukuisista esiintymisistään sekä kotimaassaan että ulkomailla. Se perustettiin 21. helmikuuta 1990.
Rayman Origins
Pelaaminen
Jokaisen tason läpäisyn jälkeen yksi Teensie-olento kerää Raymanin keräämät lummit kaukoputkimaiseen lasipurkkiin jossa on aina vähintään kaksi vaaleanpunaista viivaa, ja jos lummien määrä ylittää tämän viivan pelaaja saa vapautettua lisää Electooneja.
Vastaanotto
Peli sai positiivisia arvosteluja. Metacriticin laskemien arvosanojen keskiarvo on pelin PC-versiolla 86/100, PlayStation Vita -versiolla 88/100, Wii-versiolla 92/100 sekä PlayStation 3- ja Xbox 360 -versiolla 87/100 pistettä. Nintendo Power antoi pelille arvosanaksi 9,5/10, sanoen sitä "tasohyppelyn mestariteokseksi". IGN antoi myös arvosanaksi 9,5, sanoen että "Rayman Origins on tämän konsolisukupolven näyttävin ja hauskin tasohyppelypeli". 1UP antoi arvosanaksi A-:n, yllättyen sen monipuolisesta kenttäsuunnittelusta ja sanoen sitä "parhaaksi 2D-tasohyppelypeliksi, joka ei ole Mario-peli." Joystiq antoi pelille 5/5 tähteä sanoen että "se ilmentää sellaista luovuutta ja ammattitaitoa, jota puuttuu 16 megabitin konsoleiden aikakauden jälkeen kehitetyistä 2D-tasohyppelypeleistä." GameTrailers antoi arvosanaksi 8,5. GameSpot antoi pelin kaikille versioille arvosanaksi 8,5 pistettä ja se palkitsi pelin vuoden 2011 parhaaksi tasohyppelypeliksi. NintendoLife.com antoi pelille arvosanaksi 10/10 ja sanoi sitä "Huippu 2D-tasohyppelypeliksi ja epäilemättä yhdeksi parhaimmista Wii-peleistä." Giant Bomb nimesi Rayman Originsin vuoden 2011 kymmenenneksi parhaimmaksi peliksi. Suurista kehujen määristä huolimatta peli ei myynyt odotetusti, sillä sitä myytiin vain 50 000 kappaletta ensimmäisen kuukauden aikana. Ubisoft kuitenkin mainitsi pelin on olleen kannattava ja he kokivat, että sillä "olisi mahdollisuus nousta yhtiön pitkän aikavälin myyntimenestykseksi."
Suomalaisilta arvostelijoilta peli sai myös positiivisen vastaanoton. Gamereactor antoi pelille arvosanaksi 9/10 kehuen loistavaa pelattavuutta, vaihtelevaa kenttäsuunnittelua ja saumatonta yhteistyötilaa, mutta kritisoi puolestaan satunnaista liiallista hektisyyttä ja teemallisesti kliseisiä kenttiä. Livegamers kehui pelin Xbox 360 -versiota sen kauneudesta, loistavasta äänimaailmasta ja toimivista kontrolleista, mutta kritisoi hitusen verran havaittavissa olevaa toistoa ja vaikeustason vaihtelevuutta.
Zapf Creation
Zapf Creation on saksalainen leikkikaluvalmistaja. Sen tunnetuimpia tuotteita ovat vauvanuket, joista tärkeimmät mallit ovat muun muassa Baby Born, Annabell ja Chou-Chou.
Anton Zeilinger
Zeilinger on saanut Wolfin palkinnon fysiikasta vuonna 2010.
GANEFO
Koska GANEFO-kisat olivat olleet kaikista jännitteistä huolimatta KOK:n suojeluksessa, rankaisutoimet jäivät lajiliittojen kontolle. Kisojen jälkeen suomalaisurheilijoille tuli vaikeuksia, sillä IAAF tuomitsi heidät elinikäiseen kilpailukieltoon. Suomessa asiaa toteutti yleisurheilun kansainvälisistä asioista vastaava lajiliitto SUL. Tämä kiristi Rooman kisojen aikaan lukossa olleita TUL:n suhteita SVUL:ään. Tokion olympialaisten aikoihin syksyllä 1964 IAAF peruutti GANEFO-urheilijoille annetun elinikäisen kilpailukiellon. Indonesia ei osallistunut Tokion olympialaisiin, mikä olikin odotettavissa GANEFO-kisojen lausuntojen perusteella.
Hålogaland
Keskiajalle asti Hålogalandilla viitattiin Trøndelagista pohjoiseen sijainneeseen alueeseen. Hålogalandista itään sijaitsi Finnmark, jossa saamelaiset asuivat.
Paikannimen etymologia on Helgeland, joka tarkoittaa rauhallista maata.
DVD+R DL
DVD+R DL eli DVD+R Double Layer on kaksikerroksinen, kertakirjoitettava DVD-formaatti. Formaatti on kehitetty DVD+RW Alliancea varten. Levylle mahtuu 7,96 gibitavua eli 8,55 gigatavua dataa. Levyn kirjoittaminen vaatii formaattia erityisesti tukevan aseman, mutta levyjen lukeminen onnistuu useimmilta DVD-asemilta sellaisenaan.
Klaus Störtebecker
thumb|Kuvitusta Klaus Störtebekerin teloituksen 300-vuotispävältä 1701 thumb|Vuonna 1878 löydettu kallo, jonka uskotaan kuuluneen Klaus Störtebekerille Klaus Störtebecker (1360 – 20. lokakuuta 1401) oli alkujaan aatelismies Klaus von Alkum, josta tuli Itämerellä toiminut kaappari ja merirosvo. Störtebecker sai kaapparinoikeudet Albrekt Mecklenburgilaiselta. Störtebeckerin kaapparinoikeudet mitätöityivät Mecklenburgilaisen hävittyä Ruotsissa käydyn valtataistelun kuningatar Margaretalle. Koska Störtebecker ei mennyt kuningatar Margaretan palvelukseen vaan jatkoi ryöstelyä, hänestä tuli virallisesti merirosvo. Hänet teloitettiin Hampurissa merirosvouksesta.
Mauno Kanninen
Kanninen toimi Rauman kaupunginkirjastonhoitajana vuoteen 1937 saakka ja sen jälkeen hän oli Helsingissä Vallilan kirjaston johtajana 1937–1939 ja Kallion kirjaston johtajana vuodesta 1939. Viimeksi Kanninen toimi 1950-luvulla valtion kirjastotoimiston johtajana. Hän oli myös Suomen kirjastoseuran puheenjohtajana.
Joy Adamson
Joy Adamsonin aviomiehen George Adamsonin, joka oli villieläinten ja erityisesti leijonien suojelija, murhasivat yhdeksän vuotta myöhemmin salametsästäjät.
Erkki Saastamoinen
Erkki "Seppä" Saastamoinen (12. joulukuuta 1911 – 14. heinäkuuta 1989 Kiuruvesi) oli suomalainen Kiuruvedellä Koivujärven kylässä asunut kyläseppä ja kansanpelimanni, jota kutsuttiin myös Koivujärven Väinämöiseksi. Hänen soittimenaan oli kansanomainen itse valmistettu triangeli eli pimpparauta. Saastamoisen sanottiin olleen Suomen tunnetuin pimpparaudan soittaja.
Saastamoinen oli kiinnostunut musiikista jo lapsena ja 1930-luvulla hänellä oli yhteinen hanuri veljensä kanssa. Ensi kerran hän esiintyi 15-vuotiaana ensin muiden pelimannien tauoilla ja sitten omissa iltamissaan. Pimpparaudan soiton Saastamoinen oppi pihtiputaalaiselta Matti Pulkkiselta. Saastamoinen lähti 25-vuotiaana sepänoppiin Äänekoskelle ja palattuaan Kiuruvedelle hän osti kuorma-auton ja ryhtyi yrittäjäksi. Soittaminen jäi syrjään aina 1960-luvun lopulle saakka jolloin hän lähti Kaustiselle esiintymään. Tämän jälkeen Saastamoinen kiersi esiintymässä yhdessä vaimonsa kanssa ja hän pääsi esiintymään myös radioon ja televisioon.
Kolumbian huumekartellit
Kolumbian huumetuotanto oli huipussaan vuoden 2000 tienoilla. Suurten kartellien romahdettua maassa on vuodesta 2006 toiminut pieniä puolisotilaallisia ryhmiä, kuten Los Urabenos. Kolumbia menetti asemansa Etelä-Amerikan merkittävimpänä kokaiinintuottajana, kun hallitus vuonna 2012 kiristi huumepolitiikkaa. Laittoman kokaiiniliiketoiminnan painopiste siirtyi muun muassa Peruun ja Boliviaan.
Tyttöjä, tyttöjä, tyttöjä
Levyllä soittavat Timo Kuronen, Kari Paananen, Antti Karppi, Eero Sillanpää ja Veijo Rautia. Lisäksi mukana on Tiina "Toni" Lähteenmäki. Albumin äänitti Risto Hemmi.
Keitele (maalaus)
Maalaukset Gallen-Kallela maalasi alkuun kesällä 1904 Konginkankaalla Keiteleen rannalla ja viimeisteli seuraavina vuosina näyttelyä varten.
Broughin linna
Broughin linna on raunioitunut kivilinna Broughin kylässä Cumbriassa. Paikalla oli roomalaisaikana castra-linnake, joka käsitti huomattavasti laajemman alueen kuin nykyinen linna. Vilhelm Punainen rakennutti paikalle 1090-luvulla mäkilinnan ja paaluvarustuksen.
Tie pohjoiseen
Nimekkäistä näyttelijöistä huolimatta elokuva sai kriitikoilta verrattaen vaisun vastaanoton. Se keräsi kuitenkin paljon katsojia: kuudentena esitysviikonloppunaan elokuvan oli nähnyt jo 200 000 katsojaa. Pietarin kansainvälisillä elokuvajuhlilla Tie pohjoiseen voitti yleisöpalkinnon.
Vastaanotto
»Kaurismäki hallitsee road-elokuvan vaikka unissaan.» – TR, Iltalehti
Sandro Bruderer
Sandro Bruderer (s. ) on sveitsiläinen jääkiekkoilija. Pelipaikaltaan hän on hyökkääjä. Hän pelasi kaudella 2008-09 Sveitsin toiseksi korkeimman sarjatason Nationalliga B:n EHC Baselissa ja pääsarjaa Nationalliga A:n SC Rapperswil-Jonassa.
Canon EOS 5D Mark II
Kameralla on mahdollista ottaa myös progressiivista Full HD -videokuvaa 1 920 × 1 080 pikselin tarkkuudella. Alun perin videotallennus oli mahdollista ainoastaan 30 kuvaa sekunnissa nopeudella, mutta kameran ilmaisen ohjelmistopäivityksen tultua saatavilla tuli mahdolliseksi kuvata videota myös 24 ja 25 kuvaa / sekunti -kuvataajuudella.
Kamerassa on yhteensopivuus UDMA-muistikorttien kanssa.
Runko on valmistettu magnesiumseoksesta. 5D Mark II:n sulkimen kerrotaan Canonin kotisivuilla kestävän 150 000 laukaisua.
Kameran seuraaja on 5D Mark III.
Blues News
Blues News on suomalainen blues- ja roots-musiikkiin keskittyvä kuudesti vuodessa ilmestyvä aikakauslehti. Lehden painos on 1 500. Ensimmäinen numero ilmestyi vuonna 1968, joten se on maailman vanhimpia blueslehtiä.
Schreiner
Schreiner on muun muassa seuraavien henkilöiden sukunimi:
Levylaulaja
Levylaulaja on Kari Peitsamon vuonna 1980 julkaistu kuudes albumi. Levy on Peitsamon ensimmäinen albumi, joka julkaistiin Johannan kautta Love Recordsin mentyä konkurssiin edellisenä vuonna. Kappaletta "Ei kiveä kiven päälle" käytettiin vuonna 1984 Douglas Adamsin kuunnelmasarjan Linnunradan käsikirja liftareille viidennessä osassa Milliwaysin, maailmanlopun ravintolan, taustamusiikkina.
Vanadiinitrikloridi
Vanadiinitrikloridi (VCl3) on vanadiini- ja kloridi-ionien muodostama epäorgaaninen ioniyhdiste. Yhdistettä voidaan käyttää orgaanisten vanadiiniyhdisteiden valmistukseen.
CS Gaz Metan Mediaș
Club Sportiv Gaz Metan Mediaș (CS Gaz Metan Mediaș) eli Gaz Metan on romanialainen jalkapalloseura Mediașin kaupungista. Joukkue on parhaimmillaan ollut kaudella 2010–11 Liga I:sen seitsemäs. Romanian Cupin finaalissa seura oli kaudella 1951.
Fuad Rouhani
Elämäkerta
Rouhani toimi šaahin neuvonantaja vuosina 1965–1968, ja samaan aikaan hän jatkoi oikeustieteellisiä opintoja ja valmistui tohtoriksi Pariisin yliopistosta vuonna 1968. Hän toimi pääsihteerinä järjestössä, joka ajoi Iranin, Pakistanin ja Turkin taloudellista yhteistyötä. Iranin vallankumouksessa Rouhanin omaisuus takavarikoitiin, ja vuonna 1979 hän muutti Geneveen ja sieltä edelleen Lontooseen, jossa hän kuoli 96-vuotiaana.
Tšernomor-Sojuz
Tšernomor-Sojuz (ICAO: CHZ) oli venäläinen tilauslentoyhtiö, joka perustettiin vuonna 1995 ja lopetti toimintansa vuonna 1998. Sen kotipaikka oli Sotši.
Jukka Oas
Oas valittiin ensimmäiseksi Hämeenlinnan vuoden lyseolaiseksi 1996. Hän menehtyi vatsasyöpään 47-vuotiaana vuonna 1999.
Lauri Parikka
Lauri Arvid Parikka (23. syyskuuta 1895 Helsinki – 29. joulukuuta 1965) oli suomalainen kuvataiteilija. Hänen vanhempansa olivat veneenrakentaja Antti Juho Parikka ja Erika Juhontytär.
Aleksandr Dugin
Vaikutus politiikassa
Dugin toimii neuvonantajana Sergei Naryškinille, joka on avainhahmo Vladimir Putinin Yhtenäinen Venäjä -puolueessa. Dugin esiintyy usein Venäjän televisiossa valtiollisilla kanavilla. Hän on pari vuosikymmentä ajanut "Venäjän imperiumin" palauttamista hajottamalla entisiä neuvostotasavaltoja, kuten Georgiaa ja Ukrainaa. Tämän laajentumishaluisen ideologian on uskottu ohjaavan myös Putinia.